ޖަވާބު: ތިކަން ފުޅާވެގެންވެ އެވެ. ތިބާ ރޭގަނޑުގެ ފުރަތަމަ ކޮޅު ވިތުރި ނަމާދު ކޮށްފި ނަމަ، ތިބާއަށް ފަސޭހަވީ މިންވަރަކުން ރޭގަނޑުގެ ފަހުކޮޅުގައި ތިބާ ނަމާދުކުރާށެވެ. އެއީ ނަބިއްޔާ ﷺ ގެ ޙަދީޘްފުޅުގެ ސަބަބުންނެވެ: {لَا وِتْرَانِ في لَيْلَةٍ} (1)، މާނައީ: އެއް ރެއެއްގައި ދެ ވިތުރިއެއް ނުވެ އެވެ. ތިބާ ދެ ރަކުޢަތް ނުވަތަ ހަތަރު ރަކުޢަތް ނުވަތަ ހަ ރަކުޢަތް ނުވަތަ އެއަށް ވުރެ ގިނައިން ކުރާނީ އެވެ. ކޮންމެ ދެ ރަކުޢަތަކުން ތިބާ ސަލާމް ދޭނީ އެވެ. އަދި ތިބާއަށް ފުރަތަމަ ވިތުރި ނަމާދު ފުދިގެންވެ އެވެ. އެހެން ނަމަވެސް އެންމެ ހެޔޮ ގޮތަކީ ތިބާ ވިތުރި ނަމާދު ފަސްކުރުމެވެ. ރޭގަނޑުގެ އެންމެ ފަހުކޮޅުގައި ކުރުމެވެ. ފަހެ الله ތިބާއަށް ފަސޭހަކޮށްދެއްވި މިންވަރަށް ތިބާ ނަމާދުކޮށްފި ނަމަ، ތިބާ އެއް ރަކުޢަތުން ވިތުރި ކުރާނީ އެވެ. އެންމެ ހެޔޮކަން ބޮޑު ގޮތަކީ މިއީ އެވެ. ނަބިއްޔާ ﷺ ގެ ޙަދީޘްފުޅުގެ ސަބަބުންނެވެ: {صَلَاةُ اللَّيْلِ مَثْنَى مَثْنَى، فَإِذَا خَشِيَ أَحَدُكُم الصُّبْحَ صَلَّى رَكْعَةً وَاحِدَةً تُوتِرُ لَهُ مَا قَدْ صَلَّى}(2)، މާނައީ: ރޭގަނޑުގެ ނަމާދު ވަނީ ދެ ރަކުޢަތުން ދެ ރަކުޢަތުންނެވެ. ފަހެ ތިޔަބައިމީހުން ކުރެ މީހަކު ފަތިސް ވަގުތަށް ބިރު ހީވެއްޖެ ނަމަ، އޭނާ އެއް ރަކުޢަތް ކުރުން ހުއްޓެވެ. އޭނާ ހަމަކަށަވަރުން ކުރި ނަމާދުތަކުގެ ވިތުރިއެއްގެ ގޮތުގައި އެ ވާނެ އެވެ. ޝަރުޢުކުރެވިގެންވާ ގޮތަކީ މިއީ އެވެ.